प्रभारी मंत्री से कांग्रेसी बोले-नपा में भ्रष्टाचारी रोकने कुछ करिए
प्रभारी मंत्री ज्ञापन लेने गाड़ी से नहीं उतरीं युकां कार्यकर्ताओं की पुलिस से कहासुनी
राज्यमंत्री लालसिंह आर्य ने कहा तब नीचे उतरकर लिया ज्ञापन
भास्कर संवाददाता | भिंड
प्रभारी मंत्री मायासिंह को ज्ञापन सौंपने को लेकर युवक कांग्रेस कार्यकर्ताओं की पुलिस के साथ झूमाझटकी हो गई।
दरअसल दरअसल, प्रभारी मंत्री माया सिंह सर्किट हाउस से कलेक्टोरेट में आयोजित जिला योजना समिति की मीटिंग में शामिल होने जा रहीं थीं। युवक कांग्रेस ने उनके घेराव का पहले से ही ऐलान कर रखा था, जिसको देखते हुए कलेक्टोरेट गेट पर सीएसपी गुलबाग सिंह, डीएसपी इंद्रविजय सिंह भदौरिया, कोतवाली टीआई सुनील खेमरिया, ट्रैफिक इंचार्ज दीपक साहू समेत बड़ी संख्या में पुलिस फोर्स तैनात था। ज्ञापन युवक कांग्रेस के लोकसभा अध्यक्ष अनुरुद्धप्रताप सिंह ने सौंपा। इसमें बिजली की अघोषित कटौती, बिजली के आंकलित बिल, स्वास्थ्य, अवैध उत्खनन व युवक कांग्रेस पदाधिकारी की हत्या के आरोपियों की गिरफ्तारी समेत अन्य मांग को लेकर सौंपा गया। इस मौके पर युवक कांग्रेस नेता राहुल भदौरिया, भिंड विस अध्यक्ष कौशलेंद्र सिंह, अजय सिंह बुद्धे, तहसील शाह, राजकुमार देशलहरा, संजू तोमर, कुलदीप गुर्जर आदि मौजूद थे।
प्रभारी मंत्री को ज्ञापन देने के लिए गाड़ी को घेरकर खड़े युवक कांग्रेस के कार्यकर्ता। (इंसेट) गाड़ी से नीचे आकर ज्ञापन लेतीं मंत्री
hin_Deva hin_Deva hin_Deva bho_Deva hin_Deva hin_Deva hin_Deva